Ilinu simi

Ilinu simi, Hilinusuyu simi icha Ilinusuyu simiqa (Ελληνική γλώσσα) Ilinukunap rimayninmi. Ñawpa pacha lliw anti Iwrupapim rimarqanku, aswan yachaqkuna Qirisyapi kaptinmi. Qiriyiku simitaqa Qiriyiku siq'i llumpa nisqawan qillqanku.

Chay rimaypiqa achka chaninchasqa qillqakunatam rurarqanku, ahinataq Platonpa qillqasqan Politeia (Πολιτεία: mama llaqta tantari) icha Aristotelispa qillqasqan Organon (Όργανον).

Thiyuspa Simin Qillqap Musuq Rimanakuynin (Καινή Διαθήκη) Qiriyiku simipi qillqasqam. Ñawpa Rimanakuy iwriyu simipi kaptinmi, Qiriyiku rimaq hudyukuna Qiriyiku simiman t'ikrarqan (latin simipi septuaginta, "qanchis chunka").

Pisantiyu qhapaq suyup simin karqan. Turkukuna Pisantiyu llaqtata atipaptin, Qiriyiku simip chaninchasqa kaynin chinkarqan.

Kunanqa musuq Qiriyiku simi nisqaqa Qirisya, Kipru mama llaqtakunap tukri siminmi.


Katiguriya:Indu iwrupiyu rimay